Qatar

Qatar ( ; sebutan dalam lahjah tempatan: ) atau nama rasminya Negara Qatar () adalah sebuah negara berdaulat yang terletak di Asia Barat, menduduki Semenanjung Qatar kecil di timur laut Semenanjung Arab. Satu-satunya sempadan daratnya adalah dengan Arab Saudi di selatan manakala sempadan selebihnya dikelilingi oleh Teluk Parsi; yang mana memisahkan Qatar dengan negara pulau yang berjiran iaitu Bahrain. 

Selepas pemerintahan Uthmaniyah, Qatar menjadi sebuah jajahan naungan Britain pada awal kurun ke-20 sehingga ia mendapat kemerdekaan pada tahun 1971. Qatar telah diperintah oleh Kerabat Thani sejak awal kurun ke-19. Sheikh Jassim bin Mohammed Al Thani merupakan pengasas Negara Qatar. Qatar adalah sebuah negara monarki warisan dan ketua negaranya adalah Emir Sheikh Tamim bin Hamad Al Thani.  Sama ada Qatar dianggap sebagai sebuah monarki berperlembagaan atau monarki mutlak hanya satu perbezaan pendapat. Pada tahun 2003, perlembagaan telah diluluskan dalam satu pungutan suara, dengan hampir 98% bersetuju. Pada awal tahun2017, jumlah penduduk Qatar adalah 2.6 juta: 313,000 orang adalah warganegara Qatar dan 2.3 juta orang ekspatriat.

Qatar adalah sebuah negara ekonomi berpendapatan tinggi, disokong oleh simpanan gas asli dan minyak ketiga terbesar di dunia . Negara ini merupakan negara pendapatan per kapita tertinggi di dunia. Qatar dikelaskan oleh Pertubuhan Bangsa Bersatu sebagai sebuah negara dengan pembangunan manusia tertinggi dan merupakan negara Arab paling maju dalam pembangunan manusia. Qatar adalah sebuah kuasa penting di Dunia Arab, menyokong beberapa kumpula pejuang semasa Rusuhan Arab dari segi kewangan dan melalui kumpulan media yang berkembang di peringkat global, Al Jazeera Media Network. Berdasarkan saiznya, Qatar membawa pengaruh besar di dunia, dan telah dikenalpasti sebagai sebuah kuasa pertengahan. Qatar telahpun menganjurkan Piala Dunia FIFA 2022, menjadi negara Arab pertama yang melakukannya.

Pada 5 Jun 2017, Arab Saudi, Bahrain, Emiriah Arab Bersatu dan Mesir menamatkan hubungan diplomatik dengan Qatar, dengan menuduhnya membiayai keganasan dan mencampuri hubungan dalaman negara-negara yang berjiran dengannya yang mana menyebabkan krisis diplomatik Qatar 2017.

Sejarah 
Setelah Perang Dunia Kedua, Qatar berusaha untuk memperoleh kemerdekaan, terutama setelah India mencapai kemerdekaannya pada tahun 1950-an. Usaha Qatar semakin giat setelah pihak British memberikan kemerdekaan kepada Kuwait pada tahun 1961. Pihak British menyatakan akan menghentikan penguasaan politik tetapi tetap meneruskan penguasaan ekonomi di Qatar. Sebagai tindak balas, Qatar dengan membentuk Persekutuan Arab Teluk bersama dengan Bahrain. Setelah taklukan oleh pihak Inggeris dan Empayar Uthmaniyah di Qatar, akhirnya Qatar menjadi negara yang merdeka pada 3 September 1971.

Politik 

Qatar ialah sebuah sebagai negara raja berperlembagaan separa yang dipimpin oleh keluarga Al Thani, dengan Amir sebagai ketua negara, dan Perdana Menteri sebagai ketua kerajaan. Dinasti Al Thani telah memimpin Qatar sejak 1825. Amir terkini Qatar ialah Tamim bin Hamad Al Thani anakanda Hamad bin Khalifa Al Thani yang menyerahkan kekuasaan padanya 25 Jun 2013. Pada 2003, Qatar menerapkan perlembagaan yang membolehkan 30 dari 45 anggota Dewan Perundangan negara dipilih secara demokratik. Perlembagaan ini disetujui secara mutlak dalam pungutan suara dengan angka 98%.

Bahagian pentadbiran

Sejak tahun 2004, Qatar telah dibahagikan kepada tujuh buah perbandaran (bahasa Arab: baladiyah).

 Madinat ash Shamal
 Al Khor
 Umm Salal
 Al Daayen
 Al Rayyan
 Doha
 Al Wakrah

Untuk tujuan statistik, perbandaran ini dibahagikan lagi kepada 98 zon (), di mana ia kemudian ditukarkan menjadi  blok.

Geografi

Qatar ialah sebuah negara semenanjung di timur Semenanjung Tanah Arab, bersempadan dengan Teluk Parsi dan Arab Saudi berdekatan kawasan petroleum utama. Qatar berkeluasan . Dengan lebar antara , tanah Qatar secara amnya rata, dengan titik tertinggi cuma , dan berbatu.

Cuaca

Ekonomi 

Ekonomi Qatar adalah salah satu yang tertinggi di dunia berdasarkan KDNK per kapita, kedudukan secara amnya antara sepuluh negara terkaya teratas pada ranking dunia untuk data 2015 dan 2016 yang disusun oleh Bank Dunia, Pertubuhan Bangsa-Bangsa Bersatu, dan Tabung Kewangan Antarabangsa (IMF). Ekonomi negara itu telah berkembang walaupun terdapat sekatan oleh jirannya, Arab Saudi dan Emiriah Arab Bersatu.

Petroleum dan gas asli ialah asas ekonomi Qatar dan menyumbang lebih daripada 70% daripada jumlah hasil kerajaan, lebih daripada 60% daripada keluaran dalam negara kasar, dan kira-kira 85% daripada pendapatan eksport. Qatar mempunyai rizab gas asli terbukti ketiga terbesar di dunia dan merupakan pengeksport gas asli kedua terbesar.

Demografi 

Pada tahun 2017, jumlah penduduk Qatar mencapai 2.6 juta dengan warganegara Qatar hanya 313,000 orang (12%) dan 2.3 juta yang lain ialah ekspatriat. Warga asing bukan Arab menyumbang kepada majoriti populasi Qatar; orang India merupakan yang terbesar dengan 650,000 orang (2017), diikuti dengan 350,000 orang Nepal, 280,000 orang Bangladesh, 260,000 orang Filipina, 200,000 orang Mesir, 145.000 orang Sri Lanka dan 125,000 orang Pakistan. Jumlah penduduk di Qatar adalah bergantung kepada musim kerana negara ini sangat bergantung dari imigran asing.

Bahasa 
Bahasa rasmi Qatar ialah bahasa Arab. Bahasa Inggeris ialah bahasa kedua lazim bagi masyarakat Qatar. Corak masyarakat Qatar dengan kaum yang pelbagai juga membawa kepada sejumlah bahasa asing ditutur di negara ini seperti bahasa Parsi, Tagalog dan Indonesia.

Agama 

Qatar ialah sebuah negara Islam dengan minoriti berbilang agama seperti kebanyakan negara Teluk Parsi dengan gelombang penghijrahan sejak 30 tahun lalu. Agama rasmi negara ialah Islam Sunni. Masyarakat ini terdiri daripada Muslim Sunni dan Syiah, Kristian, Hindu, dan kumpulan kecil penganut Buddha dan Bahá'í. Umat ​​Islam membentuk 65.5% daripada penduduk Qatar, diikuti oleh Hindu sebanyak 15.4%, Kristian sebanyak 14.2%, Buddha sebanyak 3.3% dan selebihnya 1.9% penduduk menganut agama lain atau tidak bersekutu. Qatar juga merupakan rumah kepada banyak agama lain yang kebanyakannya berasal dari Timur Tengah dan Asia.

Negara ini juga telah menganjurkan banyak persidangan dialog antara agama.

Kebudayaan 

Kebudayaan Qatar sangat dipengaruhi oleh budaya Badwi tradisional, dengan pengaruh kurang akut yang berasal dari India, Afrika Timur dan tempat lain di Teluk Parsi. Keadaan iklim yang teruk di semenanjung memaksa penduduknya beralih ke laut untuk mencari rezeki. Oleh itu, terdapat penekanan tersendiri yang diberikan kepada laut dalam budaya tempatan. Tema sastera dan cerita rakyat sering dikaitkan dengan aktiviti berasaskan laut.

Seni lisan seperti puisi dan nyanyian secara sejarahnya lebih lazim daripada seni kiasan kerana sekatan yang diletakkan oleh Islam terhadap penggambaran makhluk hidup; namun, disiplin seni visual tertentu seperti kaligrafi, seni bina dan seni tekstil telah diamalkan secara meluas. Seni figuratif secara beransur-ansur diasimilasikan ke dalam budaya negara semasa era minyak.

Abdulrahman bin Hamad bin Jassim bin Hamad Al Thani ialah Menteri Kebudayaan.

Peta

Rujukan 
Amiriah
 
Negara Arab
Majlis Negara Teluk
Negara dan wilayah berbahasa Arab
Anggota Pertubuhan Kerjasama Islam

Pautan luar